14 ákærðir fyrir innherjasvik á Wall Street
Bandaríska fjármálaeftirlitið (The Securities and Exchange Commission, SEC)hefur ákært fjórtán manns fyrir meinta aðild að fimmtán milljón dala, um einn milljarður íslenskra króna, innherjasvikum. Samkvæmt upplýsingum frá SEC er þetta eitt stærsta innherjasvikamál sem hefur komið upp í Bandaríkjunum í tuttugu ár en bæði velþekktir lögfræðingar og fjármálafyrirtæki blandast inn í málið.
Yfirmaður rannsóknar SEC, Linda Thomsen, segir í viðtali við BBC að það sé varla til það fyrirtæki á Wall Street sem ekki tengist málinu að einhverju leyti. Málið snýst um að starfsmenn banka á Wall Stret hafi lekið út upplýsingum um stór viðskipti sem í vændum eru.
Samkvæmt upplýsingum frá SEC þá hafi innherjar hjá Morgan Stanley og UBS Securities stolið leynilegum upplýsingum frá fyrirtækjunum. Eða eins og Thomsen orðaði það: hér er ekki verið að fjalla um einhver vafasöm verðbréfafyrirtæki heldur helstu fjármálafyrirtækin á Wall Street.
Jafnframt er verðbréfamiðlari hjá Banc of America Securities kærður fyrir að hafa stolið peningum og tveir fyrrum starfsmenn Bear Stearns eru ákærðir fyrir að hafa náð í leynilegar upplýsingar frá UBS.
Þrír vogunarsjóðir blandast inn í málið en svo virðist sem þeir hafi hagnast mest á svikunum.
Bandaríska fjármálaeftirlitið (The Securities and Exchange Commission, SEC)hefur ákært fjórtán manns fyrir meinta aðild að fimmtán milljón dala innherjasvikum.
Samkvæmt upplýsingum frá SEC er þetta eitt stærsta innherjasvikamál sem hefur komið upp í Bandaríkjunum í tuttugu ár.
Yfirmaður rannsóknar SEC segir að það sé varla til það fyrirtæki á Wall Street sem ekki tengist málinu að einhverju leyti.
Málið snýst um að starfsmenn banka á Wall Stret hafi lekið út upplýsingum um stór viðskipti sem í vændum eru.
Þrír vogunarsjóðir blandast inn í málið en svo virðist sem þeir hafi hagnast mest á svikunum.